**Alzheimeri tõve diagnostika ja ravi**

**TÖÖRÜHMA JA SEKRETARIAADI TÖÖKOOSOLEKU PROTOKOLL nr. 11**

|  |  |
| --- | --- |
| **Kuupäev** | **30. mai 2017** |
| **Koht** | VIDEOKOOSOLEK Eesti Haigekassa, Lastekodu 48 I korruse saal ja Puusepa 8, TÜK ruum D208 vahel |
| **Algus****Lõpp** | kl 10.00kl 12.00 |
| **Osalejad** | Töörühma liikmed: Ülla Linnamägi, Helgi Kolk, Katrin Gross-Paju, Jelena Leibur, Margus Ennok, Maritta Loog, Angelika Armolik, Helen Lasn, Kristi Tamela, Ivi Normet, Miret Tuur, Tiina Unukainen, Mari-Liis Laanetu, Äli RooseSekretariaadi liikmed: Ülle Krikmann, Terje MatsaluTäiendavalt osalesid: Anneli Truhanov (EHK koordinaator) |
| **Puuduvad liikmed** | Töörühmast puudusid: Pille Taba, Teija Toivari, Kadri AndresenSekretariaadist puudusid: Piret Väljaots, Siret Oja, Anu Varep, Tiina Sats |
| **Juhatas** | Ülla Linnamägi |
| **Protokollis** | Anneli Truhanov |
| **Päevakord** | 1. Ravijuhendi tervikteksti;2. Ravi algoritm;3. Ravi- ja patsiendijuhendi rakenduskava |
| **Ülevaade toimunud aruteludest** | Koosolekul osales 14 töörühma liiget, seega oli kvoorum koos. Muutunud huvide deklaratsioone ei esitatud. Samas on oluline, et kõik töörühma liikmed vaataksid oma huvide deklaratsioonid üle, sest enamus neist on koostatud 2015 lõpp, 2016 algus. Selle aja jooksul on kindlasti osaletud erinevatel koolitustel, konverentsidel jne, mis on dementsuse teemaga seotud ning ravimfirmade poolt sponsoreeritud.1. Töörühm vaatas eelmisest koosolekust veel üles jäänud RJ kommentaarid üle, ravijuhendi tekstis on vaja erialaspetsialistide juures välja tuua, millised patsiendid nende sihtgruppi kuuluvad;Töörühm vaatas eelmisel korral muudetud soovituste sõnastused veelkord üle kuna elektroonsel hääletusel ei tulnud kvoorumit kokku. Soovituse 2.1. sõnastusest võeti ära „skriiningtestide alusel“, kuna neuropsühholoogi hinnangul muutis see soovituse mõtte valeks. Soovituse 14 sõnastuses muudeti sõnade järjekorda vastavalt prof. Taba ettepanekule. Ravijuhendis peab olema läbivalt kasutatud dementsuse asemel dementsussündroom (DS) - kui diagnoos on pandud, siis võib kasutada dementsus, kui on ainult kliiniline pilt, peab kasutama dementsussündroom.Kõrvaltoimete loetelu võiks olla kõigi ravimrühmade juures välja toodud.Ravijuhendi sissejuhatuses peaks olema lühike kodeerimise juhis, milliseid koode erinevates etappides kasutada ja vb ka millised spetsialistid milliseid koode kasutavad. Ravijuhendi üheks eesmärgiks on kodeerimise ühtlustamine ja sellest tulenevalt ka statistika parandamine.2. Ravi algoritmil on vaja muuta neuroloogi ja geriaatri paiknevust, samuti on vaja juhendi lk 50 soovituse selgitavat teksti uuendada tulenevalt logistikaskeemist, samuti on vaja teksti lisada viide skeemile.3. MRT ja KT uuringute soovituse juures viitasid perearstid probleemile, et ravijuhend ei paranda selles vallas nende poolt ravitavate patsientide ravikvaliteeti, sest perearstil puudub õigus patsient saata nii KT kui ka MRT uuringule. Radioloogi kommentaar teemaga seonduvalt oli, et üheski rahvusvahelises ravijuhendid pole positiivset soovitust nina-kõrvakoobaste röntgenuuringu tegemisest, eriti tuleks röntgenuuringud keelustada lastel, aga kuna perearstidel muidu meetodeid kättesaadavaks pole tehtud, siis kasutatakse seda võimalust massiliselt. Ühine ettepanek oli, et perearstidel oleks vaja teatud näidustusel teha KT ja/või MRT kättesaadavaks. Haigekassa kommentaar sellele oli, et vastavad erialaseltsid peavad haigekassale esitama taotluse uuringufondi kaudu teostatud teenuste loetelu laiendamiseks. 4. Ravi- ja patsiendijuhendi rakenduskava:Töörühm leidis, et RJ tiraaž 2000 tk on piisav. Patsiendijuhendit võiks olla 7200 eesti ja 4800 vene keeles.Koolituse teemad – ravijuhendi peamised valdkonnad peavad kaetud olema. Sõltuvalt sellest, kas koolitus on suunatud perearstidele või õendushaigla töötajatele, on vaja kaaluda ka koolituste rõhuasetust teemade osas. Perearstide koolitus võiks olla 1-päevane (8h). Patsiendiesindaja andis teada, et Tervise Arengu Instituut on algatamas projekti hoolekandeasutustele sotsiaalse arenguprograami koostamiseks dementsuse teemal. Ravijuhendi rakenduskavas võiks olla märgitud, et ka töörühm on sellega kaasatud, siis teame oma koolitusi planeerida selliselt, et need ei dubleeriks TAI poolt tehtavat või saaks neid ühendada.Ravijuhendi jälgimise osas peaks olema esimeseks sammuks audit, u 2 aastat peale ravijuhendi heaks kiitmist ja auditi tulemustest lähtuvalt saab otsustada sihtvaliku kontrolli vajaduse.Ravikvaliteedi indikaatorid – töörühm leidis, et kuna dementsus on aladiagnoositud, siis võiks olla ravijuhendi rakenduvuse üheks indikaatoriks diagnoositud patsientide arvu suurenemine igal aastal. Samuti leidis töörühm, et ravikvaliteeti saab mõõta ka sellega, et jälgida, kas diagnoositud patsientidele on teostatud MRT või KT uuring. Kodeerimise kohalt peaks perearstid märkima kõigile mäluhäirega patsientidele R-koodi ja sealt saaks edasi vaadata, kui paljud on saanud dementsuse diagnoosi.Edasised tegevused: sekretariaat teeb ravijuhendi parandused juuni 2 esimese nädala jooksul ära. EHK koordinaator saadab ravijuhendi keeletoimetusse. Sekretariaat viib keeletoimetuse parandused sisse ja peale seda läheb ravijuhend ja rakenduskava töörühmale elektroonsele kinnitamisele.  |
| **Vastuvõetud****otsused:** | 14. august läheb ravijuhend avalikule arutelule. |